సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తెలుగులో ఆడకపోయినా తమిళంలోకి డబ్!
క్రిటిక్స్ ప్రశంసించారు కానీ.. కలెక్షన్లు అందుకు తగ్గట్టుగా రాలేదు. భారీ బడ్జెట్ తో రూపొందిన ఈ సినిమా కనీస స్థాయి వసూళ్లను కూడా రాబట్టుకోలేకపోయింది
TNN | Updated:
Aug 16, 2017, 02:18PM IST
​&lsquo;ఓం నమో వేంకటేశాయ&rsquo; ఈ ఏడాది ఫిబ్రవరి నెలలో విడుదల అయిన భక్తిరస చిత్రం. ఈ సినిమాను క్రిటిక్స్ ప్రశంసించారు కానీ.. కలెక్షన్లు అందుకు తగ్గట్టుగా రాలేదు. భారీ బడ్జెట్ తో రూపొందిన ఈ సినిమా కనీస స్థాయి వసూళ్లను కూడా రాబట్టుకోలేకపోయింది. &lsquo;అన్నమయ్య&rsquo; వంటి ఘనవిజయం సాధించిన సినిమాను రూపొందించిన కే రాఘవేంద్రరావు- నాగార్జున ద్వయం &lsquo;ఓం నమోవేంకటేశాయ&rsquo;తో మాత్రం పరాజయాన్నే ఎదుర్కొంది. అన్నమయ్య తరహాలో తెలుగు సినీ చరిత్రలో గొప్ప సినిమాగా మిగిలిపోలేకపోయింది &lsquo;ఓం నమో వేంకటేశాయ&rsquo;.
అయితేనేం.. ప్రేక్షకులకు తిరుమల గురించి బోలెడంత అవగాహనను పంచిన చిత్రం ఇది. అందుకే ఇప్పుడు తమిళంలోకి అనువాదం అవుతోంది. &lsquo;బ్రహ్మాండనాయగన్&rsquo; పేరుతో ఈ సినిమా తమిళంలోకి డబ్ అవుతోంది. తిరుమల శ్రీవారికి తెలుగునాటతో తీసిపోని రీతిలో తమిళనాట కూడా భక్తులున్నారని వేరే చెప్పనక్కర్లేదు. అందుకే వెంకటేశుడికి సంబంధించిన గాథతో రూపొందిన ఈ సినిమాను తమిళంలోకి అనువదిస్తున్నారు.